

**Anul 2024 – numărul 34**

**19 – 23 august**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 19 – 23 august, 2024 2](#_Toc175552850)

[Comunicate de presă / Știri ale Guvernului României 4](#_Toc175552851)

[Mesajul premierului Marcel Ciolacu cu ocazia Zilei Europene a Comemorării Victimelor Stalinismului și Nazismului și a Zilei Naționale a Comemorării Victimelor Fascismului și Comunismului - 23 august 2024 4](#_Toc175552852)

[Declarații susținute de premierul Marcel Ciolacu la începutul ședinței de Guvern 4](#_Toc175552853)

[Alocuțiunea premierului Marcel Ciolacu la evenimentul de semnare a unor contracte de reabilitare și consolidare obiective publice 5](#_Toc175552854)

[Informație Europeană 6](#_Toc175552855)

[NOUTĂȚI – Informații UTILE 7](#_Toc175552856)

[Smart Energy Expo® 2024: Evenimentul Anului în Domeniul Energiei Sustenabile 7](#_Toc175552857)

[INVITAȚIE la Expoziția Internațională de Produse cu Indicație Geografică Protejată și la Expoziția Internațională de Produse Alimentare și Agricole Importate 7](#_Toc175552858)

[INFORMARE referitoare la posibilitatea de participare la Târgul ZEPS General BH Fair 2024 8](#_Toc175552859)

[INFORMARE în atenția beneficiarilor, privind aplicarea GAEC 7 și GAEC 8 din PS 2023-2027 începând cu anul 2025 9](#_Toc175552860)

[Guvernul asigură continuitatea serviciului de alimentare centralizată cu energie termică în sezonul rece 2024-2025 10](#_Toc175552861)

[PoIDS: Listele finale ale proiectelor selectate la finanțare și de rezervă după soluționarea contestațiilor în etapa tehnică și financiară calitativă pentru apelurile de proiecte Sprijin pentru înființarea de întreprinderi sociale în mediul rural 11](#_Toc175552862)

[PEO: Listele finale a proiectelor selectate la finanțare și de rezervă după soluționarea contestațiilor în etapa tehnică și financiară calitativă pentru apelul de proiecte Sprijin pentru înființarea de întreprinderi sociale în mediul urban – Regiuni mai puțin dezvoltate (Non-ITI) 11](#_Toc175552863)

[7.151 cereri de plată depuse pentru intervenţiile aferente sectorului apicol 2024 11](#_Toc175552864)

[Consultări Publice 12](#_Toc175552865)

[PR Vest, cu două noi ghiduri de finanțare în consultare: Patrimoniu cultural și Infrastructură culturală publică 12](#_Toc175552866)

[PR Vest: Ghid de finanțare - în consultare publică - Decongestionare trafic - Sprijinim fluidizarea traficului în jurul municipiilor reședință de județ! 13](#_Toc175552867)

[Proiect de Hotărâre a Guvernului privind modificarea Hotărârii Guvernului nr. 589/2024 pentru aprobarea finanţării din Fondul pentru mediu a Programului de stimulare a înnoirii Parcului naţional de tractoare şi maşini agricole autopropulsate 14](#_Toc175552868)

[Apeluri – Finanțări 14](#_Toc175552869)

[APIA continuă eliberarea de adeverințe pentru beneficiarii Campaniei 2024 14](#_Toc175552870)

[PEO: actualizează Ghidul Solicitantului Condiții Specifice Furnizarea de măsuri active în pachete de servicii integrate 15](#_Toc175552871)

[PoCIDIF: actualizează Ghidul Solicitantului Sprijin pentru întreprinderi nou înființate inovatoare 16](#_Toc175552872)

[PoCIDIF: actualizează Ghidul Solicitantului Condiții Specifice de accesare a fondurilor pentru apelul de proiecte nr. 1 aferent măsurii 2 Creșterea nivelului de interoperabilitate al sistemelor informatice din administrația publică prin crearea unui sistem standardizat, interconectat și digital, încurajând reutilizarea informațiilor și a serviciilor 16](#_Toc175552873)

[Aprobarea bugetului pentru noul an școlar 2024-2025 privind Programul pentru școli al României 16](#_Toc175552874)

[Din Actualitatea Europeană 17](#_Toc175552875)

[Ziua Internațională pentru Comemorarea Victimelor Actelor de Violență Bazate pe Religie sau Convingere: declarația Înaltului Reprezentant în numele UE 17](#_Toc175552876)

[Comisia comunică părților interesate proiectul de constatări definitive ale investigației antisubvenție privind importurile de vehicule electrice cu baterie din China 18](#_Toc175552877)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  19 – 23 august, 2024

**Monitorul Oficial, Partea I, nr. 818/ 19 August 2024**

* Nr. **990** / **14 August 2024**, Guvernul României - Hotărâre pentru modificarea și completarea Hotărârii Guvernului nr. 423/2022 privind aprobarea programelor naționale de sănătate.
* Nr. **1874** / **30 Iulie 2024**, Consiliul Concurenței - Ordin privind punerea în aplicare a Regulamentului pentru modificarea și completarea Regulamentului de organizare și funcționare a Consiliului Concurenței, pus în aplicare prin Ordinul președintelui Consiliului Concurenței nr. 1.511/2023.

**Monitorul Oficial, Partea I, nr. 819/ 19 August 2024**

* Nr. **1712** / **8 August 2024**, Ministerul Mediului, Apelor și Pădurilor - Ordin pentru aprobarea Ghidului de finanțare a Programului național „Rangerii juniori“ vizând educația și conștientizarea tinerilor privind protecția mediului.

**Monitorul Oficial, Partea I, nr. 823/ 19 August 2024**

* Nr. **1010** / **14 August 2024**, Guvernul României - Hotărâre pentru aprobarea Strategiei naționale privind adaptarea la schimbările climatice pentru perioada 2024-2030, cu perspectiva anului 2050.

**Monitorul Oficial, Partea I, nr. 824/ 20 August 2024**

* Nr. **1609** / **18 Iulie 2024**, Ministerul Mediului, Apelor și Pădurilor - Ordin privind modificarea și completarea Ordinului ministrului mediului, apelor și pădurilor nr. 185/2023 pentru aprobarea modelului și conținutului formularului „Declarație privind anumite produse din plastic de unică folosință“ și a instrucțiunilor de completare și depunere a acestuia.
* Nr. **5510** / **10 Iulie 2024**, Ministerul Educației - Ordin privind acordarea autorizației de funcționare provizorie unității de învățământ preuniversitar de stat Colegiul Tehnic „Transilvania“ din municipiul Deva, județul Hunedoara.

**Monitorul Oficial, Partea I, nr. 825/ 20 August 2024**

* Nr. **143** / **8 August 2024**, Autoritatea Națională Sanitară Veterinară și pentru Siguranța Alimentelor - Ordin pentru modificarea anexei nr. 3 la Ordinul președintelui Autorității Naționale Sanitare Veterinare și pentru Siguranța Alimentelor nr. 96/2014 privind aprobarea tarifelor aplicabile în domeniul sanitar-veterinar și pentru siguranța alimentelor.

**Monitorul Oficial, Partea I, nr. 826/ 20 August 2024**

* Nr. **1946** / **9 August 2024**, Agenția Națională pentru Achiziții Publice - Ordin pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viață, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin Hotărârea Guvernului nr. 395/2016.

**Monitorul Oficial, Partea I, nr. 832/ 21 August 2024**

* Nr. **3122** / **12 August 2024**, Ministerul Culturii - Ordin privind aprobarea Regulamentului de organizare și funcționare a Comisiei de Film în România, responsabilă cu aplicarea Procedurii de evaluare, aprobare și decontare a ajutorului de stat pentru proiectele care pot fi finanțate în cadrul schemei de ajutor de stat reglementate de Hotărârea Guvernului nr. 421/2018 pentru instituirea unei scheme de ajutor de stat privind sprijinirea producției de opere audiovizuale pe teritoriul României, începând cu sesiunea 2024, aprobată prin Decizia managerului Oficiului de Film și Investiții Culturale, interimar, nr. 659/2024.

**Monitorul Oficial, Partea I, nr. 834/ 21 August 2024**

* Nr. **2731** / **19 August 2024**, Ministerul Economiei, Antreprenoriatului și Turismului - Ordin privind aprobarea Procedurii de implementare a Programului național multianual pentru susținerea meșteșugurilor și artizanatului.
* Nr. **21** / **21 August 2024**, Autoritatea Electorală Permanentă - Hotărâre privind aprobarea modelelor propunerii de candidatură, a modelului declarației de acceptare a candidaturii și a modelului declarației de renunțare la candidatură care vor fi folosite la alegerile pentru Președintele României din anul 2024.

**Monitorul Oficial, Partea I, nr. 839/ 22 August 2024**

* Nr. **33** / **21 August 2024**, Guvernul României - Ordonanță pentru reglementarea unor măsuri fiscal-bugetare.

*Articol unic. — (1) În anul 2024, începând cu data intrării în vigoare a prezentei ordonanțe, prin derogare de la prevederile art. 61 alin. (1) și art. 63 alin. (4) și (41) din Legea nr. 273/2006 privind finanțele publice locale, cu modificările și completările ulterioare, unitățile administrativ-teritoriale pot garanta împrumuturile contractate de către operatorii de servicii de alimentare cu energie termică din subordine care prestează serviciul public de producere a energiei termice în sistem centralizat, pentru achiziția de combustibil necesar asigurării energiei termice în sezonul rece 2024—2025, cu respectarea legislației în domeniul ajutorului de stat.*

*(2) Prin derogare de la prevederile art. 61 alin. (1) și ale art. 63 alin. (4) și (41) din Legea nr. 273/2006, cu modificările și completările ulterioare, precum și de la prevederile art. 3 alin. (2) din Legea nr. 417/2023 pentru aprobarea plafoanelor unor indicatori specificați în cadrul fiscal-bugetar pe anul 2024, începând cu data intrării în vigoare a prezentei ordonanțe și până la data de 31 decembrie 2024, unitățile administrativ-teritoriale care au calitatea de operator de serviciu de alimentare cu energie termică pot contracta împrumuturi de la instituțiile de credit pentru achiziția de combustibil necesar asigurării energiei termice în sezonul rece 2024—2025.*

**Monitorul Oficial, Partea I, nr. 840/ 22 August 2024**

* Nr. **1035** / **21 August 2024**, Guvernul României - Hotărâre privind stabilirea cheltuielilor necesare pregătirii, organizării și desfășurării în bune condiții a alegerilor pentru Senat și Camera Deputaților din anul 2024.
* Nr. **468** / **19 August 2024**, Autoritatea Națională de Reglementare pentru Serviciile Comunitare de Utilități Publice - Ordin privind abrogarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 343/2010 pentru aprobarea Normei tehnice privind repartizarea consumurilor de energie termică între consumatorii din imobilele de tip condominiu, în cazul folosirii sistemelor de repartizare a costurilor pentru încălzire și apă caldă de consum.
* Nr. **5957** / **13 August 2024**, Ministerul Educației - Ordin privind componența rețelei naționale a școlilor de aplicație pentru anul școlar 2024-2025.

**Monitorul Oficial, Partea I, nr. 841/ 22 August 2024**

* Nr. **1034** / **21 August 2024**, Guvernul României - Hotărâre pentru aprobarea calendarului acțiunilor din cuprinsul perioadei electorale a alegerilor pentru Senat și Camera Deputaților din anul 2024.
* Nr. **1036** / **21 August 2024**, Guvernul României - Hotărâre privind stabilirea măsurilor tehnice necesare bunei organizări și desfășurări a alegerilor pentru Senat și Camera Deputaților din anul 2024.

**Monitorul Oficial, Partea I, nr. 844/ 23 August 2024**

* Nr. **1033** / **21 August 2024**, Guvernul României - Hotărâre pentru stabilirea specificațiilor tehnice privind prelevarea și stocarea electronică a datelor biometrice colectate potrivit dispozițiilor Legii cetățeniei române nr. 21/1991, a măsurilor necesare pentru asigurarea securității și confidențialității acestora, a procedurii de prelevare a impresiunilor digitale, a cerințelor privind calitatea și standardele tehnice pentru amprente și imaginea facială, a formei și conținutului, specificațiilor tehnice și elementelor de siguranță ale cardului de cetățenie română, a procedurii de eliberare a cardului de cetățenie română, precum și declararea pierderii, furtului și deteriorării acestuia.

**Monitorul Oficial, Partea I, nr. 845/ 23 August 2024**

* Nr. **1032** / **21 August 2024**, Guvernul României - Hotărâre privind stabilirea bugetului pentru implementarea Programului pentru școli al României în perioada 2023-2029, aprobat prin Hotărârea Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024, pentru anul școlar 2024-2025, precum și pentru modificarea și completarea Hotărârii Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024.

**Monitorul Oficial, Partea I, nr. 846/ 23 August 2024**

* Nr. **5622** / **22 Iulie 2024**, Ministerul Educației - Ordin privind acordarea autorizației de funcționare provizorie unității de învățământ preuniversitar de stat Liceul Tehnologic „Dimitrie Leonida“ Petroșani din municipiul Petroșani, județul Hunedoara.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Mesajul premierului Marcel Ciolacu cu ocazia Zilei Europene a Comemorării Victimelor Stalinismului și Nazismului și a Zilei Naționale a Comemorării Victimelor Fascismului și Comunismului - 23 august 2024

"Dată cu puternice semnificații istorice pentru România și pentru spațiul european, 23 august este ziua în care comemorăm victimele regimurilor totalitare, onorând amintirea celor ce au suferit din pricina abuzurilor și încălcărilor flagrante ale drepturilor și libertăților fundamentale ale omului.

În 1939, în această zi, cele două regimuri totalitare își puneau diferențele de o parte, unite de aversiunea față de democrație, și semnau Pactul de neagresiune Ribbentrop-Molotov pentru a diviza un continent întreg și a-și împărți sferele de influență, marcând definitiv istoria unui continent.

În România, regimul ilegitim și criminal comunist a fost responsabil de abuzuri, represiuni, deportări, torturi și crime, toate aceste acte fiind îndreptate împotriva întregii populații. Condamnăm cu fermitate urmele lăsate de regimul comunist, caracterizat prin violență, teroare și setea pentru putere.

Totodată, avem datoria să privim în urmă cu responsabilitate, să cunoaștem adevărul istoric și să nu îl dăm uitării, pentru ca astfel de manifestări ce au distrus principiile și valorile democratice și au încălcat vădit drepturile fundamentale ale omului să nu își mai găsească vreodată locul în societatea românească.

Reafirm angajamentul ferm al Guvernului României pentru combaterea tuturor formelor de extremism, pentru promovarea și respectarea drepturilor și libertăților fundamentale ale omului, precum și pentru consolidarea spiritului civic, prin educarea tinerilor cu privire la toate momentele ce au marcat istoria noastră recentă.

Să cinstim memoria tuturor celor ce au avut de suferit și să aducem un pios omagiu celor ce și-au pierdut viețile din pricina regimurilor totalitare!"

\*

Declarații susținute de premierul Marcel Ciolacu la începutul ședinței de Guvern

Vreau să încep prin a le cere ministrului Muncii și președintelui Casei de Pensii să trimită, până la finalul săptămânii, o informare legată de stadiul procesului de recalculare a pensiilor. Câte decizii au ajuns deja la pensionari, care este procentul de contestări și cum se desfășoară procedura de refacere a deciziilor de recalculare, acolo unde se constată erori. Vreau, de asemenea, ca tuturor pensionarilor să li se trimită zilele viitoare un document oficial prin care să fie informați despre faptul că, oricare ar fi calculul legat de contributivitate, pensia lor nu scade! Românii trebuie să aibă garanția că nu scade nicio pensie, că orice greșeală se poate repara și orice sumă se recuperează! 3,8 milioane de pensii cresc, adică 83% din total, ăsta este un fapt cert!

Începem să avem o imagine clară asupra nivelului pagubelor din agricultură și a măsurilor de sprijin cu care să intervenim. Avem deja propuneri solide din partea mediului financiar-bancar, iar săptămâna viitoare domnul ministru Barbu va veni în Guvern să discutăm primul set de măsuri pentru a-i proteja pe fermierii noștri.

Voi pleca după amiază la Bruxelles pentru întâlnirea de mâine cu președinta Comisiei Europene, dna Ursula von der Leyen. Vom discuta despre stadiul îndeplinirii PNRR, împreună cu ministrul Investițiilor și Proiectelor Europene și cu ministrul Finanțelor. Vom analiza și ultimele evoluții despre Cererea de Plată 3, concret, situațiile legate de conducerile companiilor de stat din energie și transporturi. Evident, voi discuta cu doamna președinte și despre portofoliul României în viitoarea Comisie Europeană. După această discuție, voi trimite nominalizarea viitorului comisar european din partea României.

Văd că ancheta în cazul Spitalului Sfântul Pantelimon a produs o emoție națională transformată însă în dispută publică dură. Sunt acuzații aruncate fără limite la adresa medicilor, ce pot genera lipsă de încredere în actul medical, cu consecințe grave și pe termen lung. Datoria mea, ca premier, este să fiu alături de medici și de toți cei din sistemul sanitar care-și fac onest treaba. Iar cine a greșit, indiferent de nume, să plătească! Trebuie făcut însă și un audit, cu experți naționali și internaționali, al tuturor procedurilor de lucru din spitale, pornind de la Terapie Intensivă și continuând pe fiecare domeniu în parte!  
Continuăm să investim în rețeaua de spitale publice: spitalele CFR din Sibiu și Timișoara vor fi reabilitate și modernizate. Clădirile celor două spitale au devenit proprietatea unor persoane fizice, care evident că nu pot asigura investițiile specifice infrastructurii spitalicești. Prin urmare, este nevoie de trecem clădirile în proprietatea statului și alocăm azi Ministerului Transporturilor 10 milioane și jumătate de lei necesare exproprierilor.

Aprobăm și mai multe proiecte pentru pregătirea noului an școlar și universitar. Asigurăm, pentru aproape 1,9 milioane de copii de la grădiniță și școală, hrană sănătoasă: fructe, legume, produse lactate și de panificație. Continuăm acest program derulat și în anul școlar trecut. Bugetul total al programului depășește 760 milioane lei, din care peste 86 milioane lei reprezintă bani europeni.

În zona universitară, sprijinim Universitatea de Vest din Timișoara, Universitatea din Oradea, precum și Politehnica București pentru finalizarea lucrărilor la căminele studențești. Ministerul Educației va primi în plus 40 de milioane de lei necesari pentru continuarea investițiilor în extinderea spațiilor de cazare și de învățământ. Vă mulțumesc!

\*

Alocuțiunea premierului Marcel Ciolacu la evenimentul de semnare a unor contracte de reabilitare și consolidare obiective publice

Bună dimineața! Vorbim, de fapt, despre niște promisiuni făcute și de către domnul primar Băluță, și de către mine, și de către Guvernul României, și de către ministrul Dezvoltării, domnul Veștea, și de către domnul Mihai Covaliu.

Cel mai mult mă bucur că antreprenoriatul românesc își adaugă astăzi, în portofoliu, două proiecte importante pentru români! Este o dovadă în plus a maturității la care au ajuns firmele românești, a competitivității lor pe o piață deschisă!

Fie că vorbim despre refacerea Planșeului de la Piața Unirii, fie că vorbim despre modernizarea bazei sportive COSR, îmi doresc ca astfel de investiții să fie multiplicate!

De aceea, veți găsi mereu în mine un partener pentru realizarea proiectelor ce contribuie la dezvoltarea României. Și spun asta deoarece contractele pe care le vom semna astăzi reprezintă, chiar dacă în moduri diferite, investiții în viitorul nostru!

Pe de o parte, vorbim de o investiție într-o Capitală sigură pentru cei care traversează zilnic zona Unirii, fie cu mașina, fie cu metroul! Iar pe de altă parte, de o investiție într-o infrastructura sportivă de top care să contribuie la performanțele sportivilor noștri!

Ambele contracte au în centrul preocupărilor noastre românii, rezolvarea problemelor de zi cu zi și, mai ales, perspectivele pe care statul le creează pentru ei.

Vreau să îi mulțumesc președintelui Agenției Naționale pentru Sport, doamna Elisabeta Lipă, președintelui COSR, domnul Mihai Covaliu, pentru implicarea continuă în îmbunătățirea condițiilor pe care statul român le poate pune la dispoziție sportivilor pentru a avea performanțe.

România trebuie să investească în sport! Atât în sportul de performanță, cât și în sportul de mase. Sportul este practic un cec în alb pentru viitorul nostru, pentru viitorul generațiilor următoare!

Guvernul, prin CNI și prin Ministerul Dezvoltării, a finalizat 200 de săli de sport, 49 de complexuri sportive și 16 bazine de înot în toată țara. Pe lângă acestea, avem în execuție peste 380 de obiective de investiții în infrastructura sportivă. Cu participarea administrațiilor locale, sper să intensificăm ritmul investițiilor în sportul românesc.

Îi mulțumesc mult domnului Daniel Băluță, primarul Sectorului 4, una dintre cele mai active administrații locale din România! Alături de specialiști, Primăria Sector 4 a identificat cele mai bune variante pentru refacerea unui nod de infrastructură complex din inima Capitalei. Refacerea Planșeului de la Piața Unirii, un nod vital pentru siguranța celor aflați în trafic, dar și a întregii zone! Știu că nu este un proiect ușor. În plus, pe parcursul lucrărilor, vom avea o perioadă cu restricții de trafic. De aceea, este esențial ca lucrările să fie realizate rapid, în termenele stabilite!

De aceea, o să-i urez succes si domnului Erbașu, care va coordona aceste două investiții.

Vă mulțumesc și baftă multă!

Sursa: Guvernul României - https://gov.ro/ro/media/comunicate

🏵🏵🏵


Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Smart Energy Expo® 2024: Evenimentul Anului în Domeniul Energiei Sustenabile

Ministerul Energiei are plăcerea de a anunța organizarea Smart Energy Expo® 2024, un eveniment de referință pentru industria energiei sustenabile din România, care va avea loc în perioada 19-21 septembrie 2024 la Pavilionul Expozițional Constanța.

Evenimentul organizat de Camera de Comerț, Industrie, Navigație și Agricultură Constanța avand ca partener Ministerul Energiei, dar și organizații partenere de referință în domeniu, precum SAPE (Societatea de Administrare a Participațiilor în Energie S.A.), PATRES (Organizaţia Patronală a Producătorilor de Energie din Surse Regenarabile din România), și PSC (Patronatul Societăților din Construcții), reunește actori principali din sectorul energetic național și internațional.

Smart Energy Expo® 2024, ajuns la a treia ediție, este un eveniment dedicat promovării celor mai noi soluții, tehnologii și inovații care contribuie la eficiența, sustenabilitatea și dezvoltarea sectorului energetic și a industriilor conexe. Expoziția va reuni companii de top, profesioniști și organizații dintr-o gamă largă de domenii, inclusiv energie regenerabilă, sisteme fotovoltaice, stații de încărcare pentru vehicule electrice, soluții software și hardware, infrastructură pentru Smart Cities și Smart Homes, tehnologii IoT, mobilitate electrică, automatizări industriale, materiale de construcții pentru clădiri eficiente energetic, soluții de stocare a energiei, precum și servicii de consultanță în domeniul sustenabilității și al managementului resurselor.

Evenimentul include workshop-uri tematice susținute de specialiști în domeniu, oferind o platformă excelentă pentru networking și identificarea de noi parteneriate.

Smart Energy Expo® 2024 se profilează ca un punct de întâlnire esențial pentru toți cei interesați de inovațiile din domeniul energiei și de viitorul sustenabil al acestui sector vital.

Pentru mai multe detalii și înscrieri, vă rugăm să vizitați website-ul oficial al evenimentului: <https://smartenergyexpo.ro> .

Sursa: ME

\*

INVITAȚIE la Expoziția Internațională de Produse cu Indicație Geografică Protejată și la Expoziția Internațională de Produse Alimentare și Agricole Importate

**Zhengzhou**, **provincia Henan**, din incinta International Convention and Exhibition,  
**11 – 13 octombrie 2024**

În perioada **11 – 13 octombrie 2024,** la **Zhengzhou**, din **provincia Henan**, în incinta International Convention and Exhibition se vor organiza, de către comitetul de organizare al International Protected Geographical Indication Products Expo (PGIE) și China International Freight Forwarders Association (CIFA), două evenimente, respectiv **Expoziția Internațională de Produse cu Indicație Geografică Protejată** și **Expoziția Internațională de Produse Alimentare și Agricole Importate**, denumite în continuare PGIE&CIFA.

PGIE&CIFA acoperă o suprafață totală de 30.000 de metri pătrați, adresându-se operatorilor economici din domeniul agroalimentar și al băuturilor, inclusiv al produselor cu indicație geografică, produselor agricole și alimentare importate și al comerțului cu servicii.

De asemenea, în marja acestor evenimente expoziționale va fi organizat și un Summit UE-China dedicat înregistrării și protejării indicațiilor geografice – **Global Geographical Indications G500 Summit** – la care vor participa oficiali din cadrul Administrației Generale a Vămilor din R.P. China, reprezentanți/atașați agricoli ai ambasadelor unor state membre UE etc.

Având în vedere potențialul interes al operatorilor economici/grupurilor aplicante/membrilor formelor asociative din România pentru astfel de evenimente, organizatorii lansează invitația de participare. Organizatorii propun participanților oportunitatea identificării de noi deschideri către exportul unor produse agroalimentare pe piața chineză, atât prin semnarea unor acorduri în domeniul fito-sanitar pentru obținerea autorizațiilor/certificatelor de export, cât și prin promovarea unor produse tradiționale, respectiv cu Indicații Geografice Protejate.

Cei interesați sunt așteptați să își exprime intenția de participare la aceste evenimente, în conformitate cu documentele atașate prezentei.

Persoane de contact din partea comitetului de organizare PGIE&CIFA:

Leo liu Phone: +86-18515372103/ e-mail: [cifa@goldenexpo.com.cn](mailto:cifa@goldenexpo.com.cn)

Yan Yaoyao Phone: +86-18221431825/ e-mail: [pgie.china@goldenexpo.com.cn](mailto:pgie.china@goldenexpo.com.cn)

Yang Jianzhuang Phone: +86 13916868039 | E-mail: [info@goldenexpo.com.cn](mailto:info@goldenexpo.com.cn)

**Descarcă ataşamente:**

* [**Anexa 1 - PGIE&CIFA 2024 –Invitation Letter (pdf)**](https://madr.gov.ro/targuri-expozitii/download/6349_dcdd643b5ca6256943e5fc5a2e696635.html)
* [**Anexa 2 - PGIE&CIFA 2024 – Event Arrangement (pdf)**](https://madr.gov.ro/targuri-expozitii/download/6350_4fa6d7cfdbdd5836f8c684104aa1a250.html)
* [**Anexa 3 - PGIE&CIFA 2024 – Planul spațiilor expozanționale (pdf)**](https://madr.gov.ro/targuri-expozitii/download/6351_a9780a9c6965d5e97b0a5a0d63790371.html)
* [**Anexa 4 - Anexă: PGIE&CIFA 2024 – Formularul de inregistrare (doc)**](https://madr.gov.ro/targuri-expozitii/download/6352_01880f94cfa4d3eb5c612fec5cd04ff7.html)

Sursa:MADR

\*

INFORMARE referitoare la posibilitatea de participare la Târgul ZEPS General BH Fair 2024

**01-05.10.2024, Zenica, Bosnia-Herțegovina**

Departamentul de Comerț Exterior, din cadrul Agenției Române pentru Investiții și Comerț Exterior, informează asupra faptului că, în perioada 01-05.10.2024, la Zenica, Bosnia-Herțegovina, se desfășoară târgul **ZEPS General BH Fair 2024**.

Sărbătorind 30 de ani de existență, **ZEPS** constituie cel mai important târg internațional de afaceri din Bosnia-Herțegovina, reprezentând, astfel, o reală oportunitate pentru companiile care doresc să se dezvolte, să stabilească noi contacte, precum și să-și găsească noi parteneri de afaceri sau investitori.

Târgul, care se desfășoară pe o suprafață de 20.000 m2 și se bucură anual de prezența a peste 1 000.000 de vizitatori și 12 000 de expozanți, abordează numeroase domenii, precum:

* **Alimentație și agricultură**;
* Prelucrarea lemnului si mobilier;
* IT și securitate cibernetică;
* Energie și Ecologie;
* Construcții;
* Echipamente Civile;
* Turism, sporturi și recreere, etc.

Secțiunea **”Agricultură și alimentație”** din cadrul târgului este o zonă dedicată sectorului agricol, producției alimentare, agrotehnologiei, precum și ramurilor industriale aferente. Aceasta reunește producători agricoli, procesatori de alimente, producători de utilaje agricole, companii agroindustriale și toate celelalte entități implicate în agricultură și industria alimentară. Aici, vizitatorii se vor putea delecta cu diverse alimente și băuturi, produse ecologice și vor putea afla ultimele noutăți în materie de mașini și instrumente agricole și de prelucrare a alimentelor, echipamente pentru producția de alimente și băuturi, echipamente de ambalare, echipamente de catering, etc.

Anul acesta, expozițiile și activitățile din cadrul **ZEPS** sunt concentrate pe inovație și inteligență artificială, cuprinzând, totodată, și paneluri de discuții, workshop-uri, demonstrații, competiții, precum și întâlniri B2B.

În situația în care acest târg prezintă interes pentru compania dumneavoastră, regăsiți, mai jos, pliantul de prezentare și formularul de înscriere aferente evenimentului, unde sunt prevăzute și condițiile, respectiv costurile, în vederea participării în calitate de expozant, cu mențiunea **că termenul limită de trimitere a formularului completat este data de 01.09.2024.**

Totodată, mai multe informații pot fi obținute accesând pagina oficială a evenimentului, respectiv <https://zeps.ba/>, cu rugămintea de a ne informa despre intenția dumneavoastră de participare pe adresa de e-mail [politici.indalim@madr.ro](mailto:politici.indalim@madr.ro)

**Descarcă ataşamente:**

* [**Anexa 1 - Informații generale ZEPS 2024 eng (pdf)**](https://madr.gov.ro/targuri-expozitii/download/6366_078568ff017ac25c5f1b8d731c81755b.html)
* [**Anexa 2 - Formular înregistrare ZEPS 2024 (pdf)**](https://madr.gov.ro/targuri-expozitii/download/6367_4e8af4c0b0d132f9c1bf71ec30f7f9b7.html)

Sursa:MADR

\*

INFORMARE în atenția beneficiarilor, privind aplicarea GAEC 7 și GAEC 8 din PS 2023-2027 începând cu anul 2025

În luna mai a anului curent a fost aprobat Regulamentul (UE) 2024/1468 de modificare a Regulamentelor (UE) 2021/2115 și (UE) 2021/2116 în ceea ce privește standardele privind bunele condiții agricole și de mediu, schemele pentru climă, mediu și bunăstarea animalelor, modificările planurilor strategice PAC, revizuirea planurilor strategice PAC și derogările de la controale și sancțiuni, care, printre altele, aduce modificări la modul în care standardele GAEC 7 și GAEC 8 vor putea fi respectate de către fermieri începând cu anul 2025.

GAEC 7: Rotația culturilor pe teren arabil, cu excepția culturilor cultivate sub apă, a fost flexibilizat prin aplicarea ca și alternativă la rotația culturilor pe terenul arabil cel puțin o dată pe an la nivel de parcelă agricolă prin aplicarea practicii de diversificare a culturilor pe terenul arabil.

Astfel, pentru respectarea GAEC 7 fermierii pot aplica diversificarea culturilor fără a fi obligați la respectarea practicii privind rotația culturilor.

Rezumatul practicii pentru rotația culturilor

Se aplică o rotație a culturilor pe terenul arabil cel puțin o dată pe an (an de cultură) la nivel de parcelă agricolă.

Prin excepție, una și aceeași specie de plante (cultura de bază sau principală) poate fi cultivată pe aceeași suprafață de teren arabil (parcelă agricolă), pe cel mult 50% din suprafața arabilă a exploatației, astfel:

a) o perioadă de cel mult 3 ani consecutivi, cu obligația ca între două culturi principale să înființeze o cultură secundară diferită ca specie față de cultura principală;

b1) o perioadă de cel mult 2 ani consecutivi pe suprafețele pe care cultura principală s-a recoltat toamna târziu (după data de 1 noiembrie) sau

b2) o perioadă de cel mult 2 ani consecutivi ca urmare a condițiilor meteorologice nefavorabile, iar înființarea culturii secundare nu mai este posibilă întrucât nu există condiții optime de răsărire și dezvoltare a plantelor;

Pentru suprafețele de teren arabil utilizate pentru culturi multianuale, ierburi și alte plante furajere erbacee, teren lăsat pârloagă, culturi din spațiile protejate (sere și solarii), culturi care cresc sub apă, loturile semincere, cât și suprafețele certificate în agricultura ecologică, conform R. (UE) 2018/848 se consideră realizată rotația culturilor.

Rezumatul practicii pentru diversificarea culturilor:

Fermierii pot respecta standardul GAEC 7 inclusiv prin diversificarea culturilor pe terenul arabil, după cum urmează:

a) în cazul în care suprafața terenului arabil al unei ferme este cuprinsă între 10 și 30 ha, diversificarea culturilor constă în cultivarea terenului arabil din fermă cu cel puțin două culturi diferite pe terenul arabil respectiv; cultura preponderentă nu trebuie să acopere, la niciun moment pe parcursul anului, mai mult de 75 % din terenul arabil respectiv;

b) în cazul în care suprafața terenului arabil al unei ferme este mai mare de 30 ha, diversificarea culturilor constă în cultivarea terenului arabil din fermă cu cel puțin trei culturi diferite pe terenul arabil respectiv; cultura preponderentă nu trebuie să acopere, la niciun moment pe parcursul anului, mai mult de 75 % din terenul arabil, iar principalele două culturi nu trebuie să acopere împreună, la niciun moment pe parcursul anului, mai mult de 95 % din terenul arabil respectiv.

GAEC 8 a fost flexibilizat prin eliminarea obligației privind alocarea unui procent de 4% din terenul arabil la nivel de fermă dedicat zonelor sau elementelor neproductive (inclusiv pârloagă) fiind modificat și având următoarele cerințe:

1. Se menţin elementele de peisaj, incluzând rigole, garduri vii individuale şi grupuri de rânduri de arbori, terase, movile, existente pe terenul agricol.

2. Este interzisă tăierea gardurilor vii şi a arborilor în perioada de reproducere şi creştere a păsărilor sălbatice (15 martie-31 august).

3. Se iau măsuri pentru evitarea instalării şi extinderii speciilor de plante invazive pe terenul agricol.

Precizăm că pentru implementarea aspectelor menționate anterior aduse prin Regulamentul (UE) 2024/1468 este necesară modificarea Planului Strategic 2023-2027, făcând obiectul unui amendament care va fi aplicat începând cu campania ce 2025 de depunere cereri de plată. De asemenea, ne exprimăm rezerva ca în urma procesului de negociere cu serviciile Comisiei Europene forma finală să sufere anumite modificări.

Ulterior aprobării modificărilor aduse Planului Strategic va fi modificată și legislația națională de implementare. Sursa:MADR

\*

Guvernul asigură continuitatea serviciului de alimentare centralizată cu energie termică în sezonul rece 2024-2025

Guvernul a adoptat, la propunerea Ministerului Dezvoltării, un proiect de act normativ pentru pregătirea în condiții optime a asigurării continuității serviciului de alimentare centralizată cu energie termică în sezonul rece 2024 -2025.

Proiectul prevede că, în anul 2024, unitățile administrativ-teritoriale pot garanta împrumuturile contractate de către operatorii de servicii de alimentare cu energie termică din subordine care prestează serviciul public de producere a energiei termice în sistem centralizat, pentru achiziția de combustibil necesar asigurării energiei termice în sezonul rece 2024-2025.

În anul 2024, unitățile administrativ-teritoriale care au calitatea de operator de serviciu de alimentare cu energie termică pot contracta împrumuturi de la băncile comerciale sau alte instituții de credit, pentru achiziția de combustibil necesar asigurării energiei termice în sezonul rece 2024-2025.

Sursa:MDLPA

\*

PoIDS: Listele finale ale proiectelor selectate la finanțare și de rezervă după soluționarea contestațiilor în etapa tehnică și financiară calitativă pentru apelurile de proiecte Sprijin pentru înființarea de întreprinderi sociale în mediul rural

Autoritatea de Management pentru Programul Incluziune și Demnitate Socială (PoIDS) 2021 – 2027 publică **Lista finală a proiectelor selectate la finanțare** și **Lista finală a proiectelor rezervă** după soluționarea contestațiilor în etapa tehnică și financiară calitativă (ETFC) pentru apelurile de proiecte:

* [**Sprijin pentru înființarea de întreprinderi sociale în mediul rural – Regiuni mai puțin dezvoltate PIDS/83/PIDS\_P3/OP4/ESO4.1/PIDS\_A12**](https://mfe.gov.ro/wp-content/uploads/2024/08/876aee2b920a1c0f2db0441d301e797b.zip)
* [**Sprijin pentru înființarea de întreprinderi sociale în mediul rural – Regiunea mai dezvoltată București – Ilfov PIDS/104/PIDS\_P3/OP4/ESO4.1/PIDS\_A12**](https://mfe.gov.ro/wp-content/uploads/2024/08/45e7846fc04f881e7082688e69b85092.zip)

Sursa:MIPE

\*

PEO: Listele finale a proiectelor selectate la finanțare și de rezervă după soluționarea contestațiilor în etapa tehnică și financiară calitativă pentru apelul de proiecte Sprijin pentru înființarea de întreprinderi sociale în mediul urban – Regiuni mai puțin dezvoltate (Non-ITI)

Autoritatea de Management pentru Programul Educație și Ocupare (PEO) 2021 – 2027 publică:[**Lista finală a proiectelor selectate la finanțare**](https://mfe.gov.ro/wp-content/uploads/2024/08/91ecebd81cb2245061c441da4df99419.pdf) și [**Lista finală a proiectelor rezervă**](https://mfe.gov.ro/wp-content/uploads/2024/08/9732abe03b065633d4fc6b85e04643b7.pdf) după soluționarea contestațiilor în etapa tehnică și financiară calitativă (ETFC) pentru apelul de proiecte **Sprijin pentru înființarea de întreprinderi sociale în mediul urban** – **Regiuni mai puțin dezvoltate** (Non-ITI) PEO/103/PEO\_P4/OP4/ESO4.1/PEO\_A52.

Sursa:MIPE

\*

7.151 cereri de plată depuse pentru intervenţiile aferente sectorului apicol 2024

Agenția de Plăți şi Intervenție pentru Agricultură (APIA) informează că, pentru Măsura de acordare a sprijinului financiar pentru intervențiile aferente sectorului apicol din cadrul Planului Strategic PAC 2023-2027 – ISA – PS 2024, au fost depuse la nivelul centrelor județene/municipiului București APIA **7.151 cereri de plată,** pentru o sumă totală de **86.201.335,49 lei.**

La acest moment, APIA se află în stadiul de finalizare a verificărilor administrative și de stabilire a cantităților eligibile din punct de vedere administrativ, etapele următoare în gestionarea cererilor de plată pentru intervențiile apicole fiind:

* Generarea eșantionului de control la fața locului;
* Efectuarea controlului la fața locului;
* Verificarea dosarelor selectate în controlul de management;
* Stabilirea sumelor eligibile după finalizarea verificărilor administrative și a controlului la fața locului;
* Transmiterea sumelor eligibile către MADR – Comitetul de Monitorizare;
* Publicarea OMADR care să conțină cuantumurile stabilite;
* Autorizarea la plată a sumelor stabilite ca fiind eligibile.

Valoarea sprijinului alocat pentru anul 2024 este de **12.163.260 euro**, din care 50% reprezintă contribuția Uniunii Europene iar 50% contribuția României. Sumele stabilite ca fiind eligibile pentru intervențiile apicole din anul 2024 se vor încadra în cuantumul unitar planificat, respectând plafonul alocat pentru fiecare intervenție.

Plăţile se efectuează în lei, la ultimul curs de schimb valutar stabilit de Banca Centrală Europeană (BCE) înainte de data de 1 ianuarie a anului în cursul căruia este luată decizia de acordare a sprijinului financiar.

Pentru plăţile anului 2024 cursul de schimb valutar a fost stabilit la valoarea de 4,9756 lei, **termenul final de plată pentru intervențiile apicole aferente anului 2024 fiind 15 Octombrie 2024.**

Sursa: APIA

🏵🏵🏵

Consultări Publice

PR Vest, cu două noi ghiduri de finanțare în consultare: Patrimoniu cultural și Infrastructură culturală publică

**Agenția pentru Dezvoltare Regională Vest** a lansat în consultare publică, vineri, 23.08.2024, două noi ghiduri de finanțare în cadrul **Programului Regional Vest 2021-2027**: ***Ghidul solicitantului de finanțare pentru Patrimoniul cultural*** și ***Ghidul solicitantului de finanțare pentru Infrastructura culturală publică***.

Bugetul total al celor două apeluri este de **33,83 milioane euro**. Obiectivul intervențiilor este de a pune în valoare obiectivele de patrimoniu cultural ale Regiunii Vest, precum și de a promova și moderniza infrastructura culturală a regiunii.

Valoarea minimă eligibilă a unui proiect este de 500.000 de euro, în timp ce valoarea maximă este de 5 milioane de euro, conform ghidurilor de finanțare propuse în consultare publică.

În cadrul apelului pentru **Patrimoniul cultural** se finanțează:

* Activități de conservare, protecție și valorificare durabilă a patrimoniului cultural grupa A din mediul urban:
* restaurarea și consolidarea elementelor structurale, protecția și conservarea monumentelor istorice;
* restaurarea, protecția și conservarea picturilor interioare, frescelor, picturilor murale exterioare, stucaturilor și iconostasurilor;
* refacerea/ restaurarea unor părți ale monumentelor istorice;
* crearea de facilităţi/ adaptarea infrastructurii pentru accesul persoanelor cu dizabilități, a persoanelor vârstnice și copiilor.
* Activități de digitalizare și de promovare a patrimoniului cultural;

Toate activitățile și condițiile de finanțare sunt detaliate în ***Ghidul solicitantului pentru******Patrimoniul cultural****,* disponibil spre consultare [**aici.**](https://www.vest.ro/prioritatea-7-regiune-pentru-oameni/patrimoniu-cultural)

Pot obține finanțare primăriile de municipii și orașe, precum și consiliile județene din Regiunea Vest, inclusiv cele aferente ITI Valea Jiului, unitățile de cult, precum și UAT-urile în parteneriat, inclusiv cu instituții și servicii publice locale organizate ca instituții publice de interes local sau județean, finanțate din bugetul local, aflate în subordinea UAT-urilor, și/sau unități de cult din cadrul Regiunii Vest.

În cadrul apelului pentru **Infrastructură culturală publică** se finanțează:

* Modernizarea, reabilitarea, extinderea și amenajarea de obiective de infrastructură culturală publică;
* Construirea de noi obiective de infrastructură culturală publică și dotarea lor, în special a celor care susțin comunitatea creativă, care găzduiesc evenimente/ proiecte culturale și cultural-educative;
* Reabilitarea sau modernizarea unor clădiri deteriorate și/sau neutilizate, în scopul transformării lor în obiective de infrastructură culturală publică;
* Activități de digitalizare și promovare a unor obiective de infrastructură culturală publică: îmbunătățirea facilităților culturale, inclusiv prin realizarea unor pachete culturale digitalizate; sisteme digitale de măsurare a numărului de vizitatori, activități de marketing și promovare, tehnici digitale de promovare etc.

Vor putea aplica pentru finanțare în cadrul acestui apel primăriile municipiilor reședință de județ și consiliile județene din Regiunea Vest, individual sau în parteneriat, împreună, alături de instituții și servicii publice locale organizate ca instituții publice de interes local sau județean, finanțate din bugetul local, aflate în subordinea UAT-urilor, și/sau organizații neguvernamentale din domeniul cultural.

***Ghidul de finanțare pentru Infrastructura culturală publică*** poate fi consultat [**aici.**](https://www.vest.ro/prioritatea-7-regiune-pentru-oameni/infrastructura-culturala-publica)

Perioada de consultare publică pentru cele două ghiduri este deschisă până în data de 16.09.2024, ora 12:00. Cei interesați pot veni cu propuneri și observații pe marginea lor prin e-mail, pe adresa [consultare@adrvest.ro](mailto:consultare@adrvest.ro).

Pentru informații suplimentare, nu ezitați să contactați **Biroul de HelpDesk al ADR Vest** la telefon 0256-491.923, e-mail helpdesk@adrvest.ro.

Sursa: ADR Vest

\*

PR Vest: Ghid de finanțare - în consultare publică - Decongestionare trafic - Sprijinim fluidizarea traficului în jurul municipiilor reședință de județ!

**Perioada de consultare:**

19 August 2024 - 10 Septembrie 2024

* [**Ghid de finanțare**](https://www.vest.ro/api/documents/d/d95bdf25aa215e0c3b3a2faebea566dd) (PDF)
* [**Anexe la Ghidul de finanțare**](https://www.vest.ro/api/documents/d/99c1fe3043a8888ddfd9bddd2aa2b83b) (ZIP)

**Ce se finanțează**

***Investiții în infrastructura rutieră pentru decongestionarea traficului și creșterea calității aerului:***

* modernizarea/îmbunătățirea/construirea de noi drumuri de legătură/variante ocolitoare, lucrări de construire și/sau modernizare și/sau îmbunătățire a podurilor/pasajelor/nodurilor rutiere;
* construirea pasarelelor pietonale și/sau pentru biciclete în scopul creșterii siguranței traficului;
* măsuri de siguranță rutieră și măsuri de accesibilitate ușoară și independentă pentru persoanele cu cerințe de mobilitate speciale.

***Alte activități destinate reducerii emisiilor de CO2 și creșterii calității aerului în zona urbană.***

**Cine poate obține finanțare**

* Unități administrativ-teritoriale municipii reședință de județ, individual sau în parteneriat cu alte UAT-uri.

**Propuneri și observații se pot transmite la adresa de e-mail: consultare@adrvest.ro**

Sursa: PR Vest

\*

Proiect de Hotărâre a Guvernului privind modificarea Hotărârii Guvernului nr. 589/2024 pentru aprobarea finanţării din Fondul pentru mediu a Programului de stimulare a înnoirii Parcului naţional de tractoare şi maşini agricole autopropulsate

***Data publicarii : 23 Aug 2024***

În conformitate cu prevederile Legii nr. 52/2003 privind transparenţa decizională în administraţia publică, republicată, Ministerul Mediului, Apelor și Pădurilor supune consultării publice, proiectul de *Hotărâre a Guvernului privind modificarea Hotărârii Guvernului nr. 589/2024 pentru aprobarea finanţării din Fondul pentru mediu a Programului de stimulare a înnoirii Parcului naţional de tractoare şi maşini agricole autopropulsate.*

[Proiect HG](https://www.mmediu.ro/app/webroot/uploads/files/HG%20modif%20HG%20589_2024.docx) | [Nota de fundamentare](https://www.mmediu.ro/app/webroot/uploads/files/Nota%20de%20fundamentare%2810%29.docx)

Cetățenii, instituțiile și organizațiile interesate pot transmite opinii/propuneri/sugestii, în termen de 10 zile lucrătoare de la data publicării pe site a proiectului de act normativ, iar persoana de contact din cadrul Ministerului Mediului, Apelor și Pădurilor (Administrația Fondului pentru Mediu) este doamna Andreea Trofin, adresă de e-mail: [andreea.trofin@afm.ro](mailto:andreea.trofin@afm.ro) .

Sursa: MMAP

🏵🏵🏵

Apeluri – Finanțări

APIA continuă eliberarea de adeverințe pentru beneficiarii Campaniei 2024

Agenția de Plăți și Intervenție pentru Agricultură (APIA) **continuă eliberarea de adeverințe pentru beneficiarii** **unor măsuri și intervenții implementate de APIA,** respectiv pentru:

* ***Sprijin de bază pentru venit în scopul sustenabilității (BISS);***
* **Sprijin redistributiv complementar pentru venit în scopul sustenabilității *(CRISS);***
* ***Măsura 10 – Agro-mediu şi climă;***
* ***Măsura 11 – Agricultură ecologică;***
* ***DR-01 – Agro-mediu și climă pe pajiști permanente;***
* ***DR-02 – Agro-mediu și climă pe terenuri arabile;***
* ***DR-04 – Agricultură ecologică – conversie;***
* ***DR-05 – Agricultură ecologică – menținerea certificării;***
* ***DR-09 – Zone afectate de constrângeri naturale – Zona Montană (ANC\_ZM);***
* ***DR-10 – zone afectate de constrângeri naturale semnificative;***
* ***DR-11 – Zone afectate de constrângeri naturale specifice;***
* ***PD-21 Sprijin cuplat pentru venit – vaci de lapte;***
* ***PD-22 Sprijin cuplat pentru venit – carne vită;***
* ***PD-23 Sprijin cuplat pentru venit – bivolițe de lapte;***
* ***PD-24 Sprijin cuplat pentru venit – ovine-caprine.***

Astfel, potrivit convențiilor, **la solicitarea scrisă a fermierului**, **APIA eliberează o adeverință prin care confirmă că acesta a depus Cererea de plată pentru anul 2024,** solicitând finanțare pentru măsurile și intervențiile indicate mai sus.

Prin adeverință se confirmă, la data emiterii acesteia, suprafața determinată la plată pentru intervențiile și măsurile care fac obiectul convenției încheiate cu instituțiile bancare și nebancare, că s-a efectuat controlul administrativ sau datele au fost preluate din informațiile existente în cererea închisă în aplicația IPA online și înregistrată în IACS, după caz, asupra cererii de plată a beneficiarului referitor la eligibilitatea pentru intervențiile și măsurile implementate de APIA prevăzute în Convenție.

Totodată, adeverința eliberată certifică faptul că beneficiarul nu face obiectul excluderilor de la plată și că îndeplinește condițiile generale pentru acordarea sumelor cuvenite, în conformitate cu legislația în vigoare**.**

**Valoarea creditului poate fi de până la 90% din valoarea sumei calculate** conform adeverinței eliberate de APIA.

Fondul de Garantare a Creditului Rural IFN – SA (FGCR) şi Fondul Naţional de Garantare a Creditului pentru Întreprinderi Mici şi Mijlocii IFN – SA (FNGCIMM) garantează creditele acordate de bănci fermierilor.

Reamintim fermierilor că, potrivit Ordinului Ministrului Agriculturii și Dezvoltării Rurale nr. 50/2017 de modificare a Ordinului Ministrului Agriculturii și Dezvoltării Rurale nr.703/2013 pentru aprobarea condițiilor în care se vor încheia convențiile dintre instituțiile financiar-bancare și nebancare și APIA, în vederea finanțării de către acestea a activităților curente ale beneficiarilor plăților derulate de instituția noastră în baza adeverințelor eliberate, dobânda aferentă acordării creditelor va fi de **RON-ROBOR 6M + maxim 2%**.

**În ceea ce privește comisioanele practicate de instituțiile finanțatoare, APIA atrage atenția fermierilor** care doresc să acceseze credite pentru finanțarea capitalului de lucru în vederea desfășurării activităților curente, **să analizeze cu atenție sporită soluțiile de finanțare propuse de instituțiile financiar-bancare și nebancare în ceea ce privește costul acestora, astfel încât să aleagă modalitățile de finanțare care răspund cel mai bine necesităților proprii.**

Pentru facilitarea comunicării, protejarea mediului și reducerea încărcării administrative, fermierii pot solicita eliberarea adeverințelor prin transmiterea unei cereri prin mijloace electronice către Centrele APIA.

**Toate convențiile** încheiate între APIA, instituțiile bancare și nebancare și FGCR/ FNGCIMM **vor fi postate pe site-ul instituției**, la adresa: [www.apia.org.ro](http://www.apia.org.ro/), în secțiunea Convenții, Acorduri, Protocoale.

Până la această dată, APIA a eliberat **13.102 de adeverințe pentru schemele de plăți directe, 9.100 de adeverințe pentru măsurile și intervențiile de mediu și climă și 719 de adeverințe pentru intervențiile din sectorul zootehnic.**

Sursa: APIA

\*

PEO: actualizează Ghidul Solicitantului Condiții Specifice Furnizarea de măsuri active în pachete de servicii integrate

Autoritatea de Management pentru Programul Educație și Ocupare (PEO), din cadrul Ministerului Investițiilor și Proiectelor Europene, publică un [**corrigendum**](https://mfe.gov.ro/wp-content/uploads/2024/08/587179aac24869883669f598410e34a3.pdf) la **Ghidul Solicitantului Condiții Specifice „Furnizarea de măsuri active în pachete de servicii integrate”**, apel non-competitiv finanțat din Prioritatea 3 Creșterea accesului pe piața muncii pentru toți, Obiectiv specific: ESO4.1: Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+), Acțiunea. 3.a.1.2 Furnizarea de măsuri active în pachete de servicii integrate.

Sursa:MIPE

\*

PoCIDIF: actualizează Ghidul Solicitantului Sprijin pentru întreprinderi nou înființate inovatoare

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, publică [**Ordinul ministrului investițiilor și proiectelor europene nr. 4924/19.08.2024**](https://mfe.gov.ro/wp-content/uploads/2024/08/4c80e67aaf6289fb94af5284c36ef38b.zip) privind modificarea **Ghidului Solicitantului „Sprijin pentru întreprinderi nou înființate inovatoare”**, Prioritatea 1. Susținerea și promovarea unui sistem de CDI atractiv și competitiv în România, Obiectiv Specific: RSO1.1. Dezvoltarea și sporirea capacităților de cercetare și inovare și adoptarea de tehnologii avansate (FEDR), Acțiunea 1.1 – Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Măsura 1.1.1 - Sprijin pentru întreprinderile inovatoare, Apelul de proiecte: Sprijin pentru întreprinderi nou înființate inovatoare, Componenta 1 - Apel cod PCIDIF/155/PCIDIF\_P1/OP1/RSO1.1/PCIDIF\_A1, dedicat Sprijinului pentru întreprinderi nou înființate inovatoare din regiunile mai puțin dezvoltate (LDR) și Componenta 2 – Apel cod PCIDIF/158/PCIDIF\_P1/OP1/RSO1.1/PCIDIF\_A1, dedicat Sprijinului pentru întreprinderi nou înființate inovatoare din regiunea mai dezvoltată (MDR).

\*

PoCIDIF: actualizează Ghidul Solicitantului Condiții Specifice de accesare a fondurilor pentru apelul de proiecte nr. 1 aferent măsurii 2 Creșterea nivelului de interoperabilitate al sistemelor informatice din administrația publică prin crearea unui sistem standardizat, interconectat și digital, încurajând reutilizarea informațiilor și a serviciilor

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene publică [**Ordinul ministrului investițiilor și proiectelor europene nr. 4405/2024**](https://mfe.gov.ro/wp-content/uploads/2024/08/76ad3e9e5c46bf2a974f857651d5782d.pdf) privind modificarea **Ghidului Solicitantului Condiții Specifice de accesare a fondurilor pentru apelul de proiecte nr. 1** aferent măsurii 2 – „**Creșterea nivelului de interoperabilitate al sistemelor informatice din administrația publică (AP) prin crearea unui sistem standardizat, interconectat și digital, încurajând reutilizarea informațiilor și a serviciilor**”, aprobat prin Ordinul ministrului investițiilor și proiectelor europene nr. 3287/2023

Sursa:MIPE

\*

Aprobarea bugetului pentru noul an școlar 2024-2025 privind Programul pentru școli al României

Agenția de Plăți și Intervenție pentru Agricultură (APIA) informează că miercuri, 21 august 2024, Guvernul României a aprobat *Hotărârea privind stabilirea bugetului pentru implementarea programului pentru școli al României în perioada 2023-2029, pentru anul școlar 2024-2025, precum și pentru modificarea și completarea Hotărârii Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2024-2025.*

Astfel, conform actului normativ, **pentru anul școlar 2024-2025 se alocă suma de 760.241.000 lei pentru Programul pentru şcoli al României.**

Suma menționată mai sus se utilizează după cum urmează :

* 96.176.000 lei pentru acordarea gratuită de fructe şi legume şi 38.163.000 lei pentru derularea măsurilor educative aferente;
* 370.676.000 lei pentru acordarea gratuită de lapte de consum şi produse lactate fără adaos de lapte praf şi 38.163.000 lei pentru derularea măsurilor educative aferente;
* 217.063.000 lei pentru acordarea gratuită de produse de panificaţie, exclusiv din bugetul naţional.

Întocmirea bugetului s-a realizat pe baza numărului total al beneficiarilor programului, respectiv 1.908.231 preşcolari din grădiniţele de stat autorizate/acreditate şi particulare acreditate cu program normal de 4 ore şi elevi din învăţământul primar şi gimnazial de stat și privat autorizat/acreditat, a limitei valorii zilnice/preşcolar/elev, conform Fişei financiare şi pe baza numărului de zile de distribuţie calculate în funcţie de structura anului şcolar aprobată prin *Ordinul Ministrului Educației nr. 3694/2024 privind structura anului şcolar 2024-2025.*

Autorităţile administraţiei publice locale de la nivelul judeţelor, comunelor, oraşelor, municipiilor şi subdiviziunilor administrativ-teritoriale ale municipiilor, în calitate de solicitanți de ajutor financiar, sunt responsabile de elaborarea documentaţiilor de atribuire şi a documentelor-suport ale acestora, organizarea procedurilor de achiziţie publică, desemnarea câştigătorilor, încheierea contractelor/acordurilor cadru cu furnizorii sau prestatorii, precum şi monitorizarea şi controlul distribuţiei produselor şi desfăşurării măsurilor educative prevăzute.

În vederea acordării ajutorului financiar din FEGA pentru furnizarea fructelor, legumelor, laptelui și produselor lactate și derularea măsurilor educative aferente, solicitanții de ajutor depun la Centrele județene/Municipiul București ale Agenției de Plăți și Intervenție pentru Agricultură cereri de plată, la sfârșitul fiecărui an școlar, conform structurii anului școlar aprobate de Ministerul Educației, în termen de trei luni de la sfârșitul perioadei pe care o vizează.

Plata ajutorului financiar din FEGA se face de către Agenția de Plăți și Intervenție pentru Agricultură în termen de trei luni de la data depunerii cererilor de plată, cu încadrarea în sumele alocate cu această destinație.

În situația în care, până la data efectuării plăților au fost declanșate anchete administrative care nu au fost finalizate, termenul de trei luni se prelungește până la încheierea anchetelor administrative prin care s-a constatat eligibilitatea cererii de plată.

În cazul în care termenul de trei luni de la data depunerii cererilor de plată se depășește, se aplică reducerile prevăzute la *art. 4 din Regulamentul de punere în aplicare (UE) 2017/39.*

Anual, în conformitate cu prevederile art. 3 alin. (2) din Ordonanța Guvernului nr. 13/2027 cu modificările și completărille ulterioare, prin Hotărâre a Guvernului, la propunerea Ministerului Agriculturii și Dezvoltării Rurale, se stabilește bugetul aferent fiecărui an școlar, atât pentru distribuția produselor de panificație, cît și pentru componentele programului prevăzute la *art. 1 alin. 2 din Ordonanța Guvernului nr. 13/2017 cu modificările și completările ulterioare*, ca urmare a adoptării repartizării definitive a ajutoarelor din partea Uniunii către statele membre pentru derularea programului.

Mai multe informații despre derularea Programului, măsurile educative aferente ce pot fi implementate cât și caracteristicile specifice pentru livrare către unitățile de învățământ sunt disponibile în Ghidul solicitantului , ediția I, Cod: AJP1-PPS, postat pe site-ul APIA <https://apia.org.ro/directia-masuri-de-piata/participarea-romaniei-la-programul-pentru-scoli-al-uniunii-europene/anul-scolar-2023-2024>, cu mențiunea că acesta va fi actualizat în perioada următoare pentru anul școlar 2024-2025.

Sursa: APIA

🏵🏵🏵

Din Actualitatea Europeană

Ziua Internațională pentru Comemorarea Victimelor Actelor de Violență Bazate pe Religie sau Convingere: declarația Înaltului Reprezentant în numele UE

Cu ocazia Zilei internaționale pentru Comemorarea Victimelor Actelor de Violență Bazate pe Religie sau Convingere, Uniunea Europeană aduce un omagiu tuturor victimelor discriminării, intoleranței, persecuției, urii, dezumanizării sau violenței din cauza religiei sau a convingerii lor.

Extremismul, autoritarismul, terorismul și ura cauzată de conflicte nu sunt încă eradicate. Prea multe persoane din întreaga lume, în special cele aparținând minorităților religioase, se confruntă cu atacuri asupra comunităților lor și cu încălcarea drepturilor omului din cauza credinței lor reale sau percepute.

Credem cu tărie și susținem principiul conform căruia toate persoanele au dreptul la libertatea de gândire, de conștiință, de religie sau de convingere și la libertatea de a-și manifesta sau de a-și schimba religia sau convingerea, fără riscul de discriminare, persecuție sau violență.

Uniunea Europeană condamnă incriminarea apostaziei și utilizarea abuzivă a legilor privind blasfemia atunci când acestea încalcă dreptul la libertatea de religie sau de convingere. Aceste legi reprezintă un catalizator periculos al urii religioase și al incitării la discriminare, ostilitate sau violență.

Reamintim că toate statele au obligația de a garanta protecția drepturilor omului și de a exercita diligența corespunzătoare pentru a preveni, cerceta și sancționa actele de violență împotriva persoanelor bazate pe religia sau pe convingerea acestora.

Comunitatea internațională trebuie să se unească în lupta împotriva discriminării, urii și violenței bazate pe religie sau convingere. Trebuie să promovăm o cultură a toleranței religioase, a respectului pentru diversitate și a înțelegerii reciproce.

Orice persoană, indiferent dacă manifestă o religie sau o credință, are dreptul la respectarea deplină a drepturilor omului. UE va continua să protejeze acest principiu și să promoveze punerea sa în aplicare pretutindeni.

\*

Comisia comunică părților interesate proiectul de constatări definitive ale investigației antisubvenție privind importurile de vehicule electrice cu baterie din China

În cadrul investigației sale antisubvenție aflate în curs de desfășurare, Comisia Europeană a **comunicat astăzi părților interesate** **proiectul de decizie privind instituirea unor taxe compensatorii definitive la importurile de vehicule electrice cu baterie (BEV) din China.** Acest proiect de decizie reflectă observațiile primite de la părțile interesate cu privire la taxele compensatorii provizorii [publicate](https://ec.europa.eu/commission/presscorner/detail/ro/ip_24_3630) la 4 iulie 2024, precum și încheierea mai multor măsuri de investigare care nu fuseseră finalizate în etapa provizorie.

Comunicarea proiectului de constatări definitive reprezintă o **etapă procedurală intermediară** în cadrul unei investigații de apărare comercială. Scopul său este de a le oferi părților interesate posibilitatea de a prezenta observații, așa cum s-a procedat și în etapa provizorie. După ce Comisia analizează toate observațiile transmise de părțile interesate, iar statele membre își dau avizul, decizia finală va fi publicată în *Jurnalul Oficial al Uniunii Europene*.

Principalele noutăți în ceea ce privește comunicarea proiectului de constatări definitive – care fac în continuare **obiectul unor modificări** pe baza observațiilor argumentate ale părților interesate – sunt următoarele:

* o ușoară **ajustare a nivelurilor propuse ale taxei**, pe baza unor observații argumentate, primite de la părțile interesate, cu privire la măsurile provizorii precum și încheierea unor măsuri de investigare care nu fuseseră încă finalizate în etapa provizorie:
  + BYD: 17,0 %
  + Geely: 19,3 %
  + SAIC: 36,3 %
  + Alte societăți cooperante: 21,3 %
  + Toate celelalte societăți necooperante: 36,3 %;
* decizia de a **acorda un nivel individual al taxei** societății Tesla în calitate de exportator din China, stabilit la 9 % în această etapă;
* posibilitatea ca mai mulți exportatori chinezi și anumite **întreprinderi comune** cu producători din UE – care nu exportau încă în cursul perioadei de investigație – să beneficieze de nivelul mai scăzut al taxei prevăzut pentru societățile cooperante afiliate lor și
* decizia **de a nu percepe retroactiv taxe compensatorii.**

**Procedura și etapele următoare**

La 4 octombrie 2023, Comisia [a deschis](https://ec.europa.eu/commission/presscorner/detail/ro/ip_23_4752) în mod oficial o investigație antisubvenție *din oficiu* privind importurile de BEV originare din China, destinate transportului de persoane.

La 4 iulie 2024, Comisia [a publicat](https://ec.europa.eu/commission/presscorner/detail/ro/ip_24_3630) în *Jurnalul Oficial al Uniunii Europene* regulamentul de instituire a unor taxe compensatorii provizorii la importurile de BEV din China. Taxele au intrat în vigoare la data de 5 iulie 2024.

La 20 august 2024, Comisia a comunicat părților interesate proiectul de decizie privind instituirea unor taxe compensatorii definitive la importurile de BEV din China. Această decizie a fost luată după ce Comisia a analizat toate observațiile părților interesate cu privire la regulamentul de instituire a măsurilor provizorii.

Părțile interesate au, de asemenea, posibilitatea de a solicita, cât mai curând posibil, audieri cu serviciile Comisiei și de a prezenta observații în termen de 10 zile.

Ulterior, după ce va analiza observațiile transmise de părțile interesate, Comisia va prezenta decizia finală statelor membre, care vor vota în conformitate cu procedura de examinare prevăzută în temeiul normelor privind comitologia (propunerea Comisiei va fi adoptată dacă nu există o majoritate calificată care să voteze împotrivă). Acest vot va avea un efect obligatoriu.

Măsurile definitive trebuie instituite în termen de cel mult 4 luni de la instituirea taxelor provizorii. Un regulament de punere în aplicare al Comisiei, care va include constatările definitive ale investigației, va fi publicat în Jurnalul Oficial până cel târziu la 30 octombrie 2024 (în termen de cel mult 13 luni de la deschiderea investigației).

Eventualele măsuri vor rămâne în vigoare timp de 5 ani și vor putea fi prelungite în urma unei cereri motivate și a unei reexaminări.

**Context**

Investigația a fost anunțată de președinta Comisiei Europene, Ursula **von der Leyen**, la 13 septembrie 2023, cu ocazia discursului său privind starea Uniunii. Această decizie a decurs din preocupările crescânde, fondate pe elemente de probă, cu privire la creșterea recentă și rapidă a exporturilor la prețuri scăzute de vehicule electrice provenind din China către UE. Comisia urmează proceduri juridice stricte, în conformitate cu normele UE și OMC, care permit tuturor părților în cauză, inclusiv guvernului chinez și societăților/exportatorilor din China, să își prezinte observațiile, elementele de probă și argumentele.

**Pentru informații suplimentare**

Mai multe informații sunt disponibile pe [site-ul Direcției Generale Comerț](https://tron.trade.ec.europa.eu/investigations/ongoing) a Comisiei, în registrul public, cu numărul de caz [AS689](https://tron.trade.ec.europa.eu/investigations/case-view?caseId=2684).

[Politica de apărare comercială a UE](https://policy.trade.ec.europa.eu/enforcement-and-protection/trade-defence_en)

[Întrebări și răspunsuri](https://ec.europa.eu/commission/presscorner/detail/ro/QANDA_24_4302)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |